69. ΝΟΜΟΣ υπ’ αριθ. 4123 της 29 Νοεμ. /6 Δεκ. 1960 (ΦΕΚ Α΄ 191) Περί διατάξεων τινων περί διαγωνισμού δικηγόρων. Άρθρ.1.-1.Η κατά τας διατάξεις του κώδικος των Δικηγόρων απαιτουμένη διετής παρά δικηγόρω άσκησις δια την συμμετοχήν εις τον διαγωνισμόν των υποψηφίων δικηγόρων δέον να έχη συμπληρωθή κατά την υπό του Β. Δ/τος οριζομένην ως ημέραν ενάρξεως του διαγωνισμού. 2.Πτυχιούχοι της Νομικής λαβόντες μέρος εις τους ενεργηθέντας κατά Σεπτ. 1959 και Μάρτιον και Απρ. 1960 διαγωνισμούς υποψηφίων δικηγόρων και κριθέντες δια πρακτικού της Εξεταστικής Επιτροπής ως επιτυχόντες ή τυχόντες βαθμού μεγαλυτέρου του τελευταίου των εις τον αυτόν διαγωνισμόν επιτυχόντων και διορισθέντων, διορίζονται δικηγόροι παρ’ οις ητήσαντο Δικαστηρίοις πέραν του υπό των κειμένων διατάξεων καθωρισμένου αριθμού, εφ’ όσον δια πράξεως του οικείου προέδρου των Εξεταστικών Επιτροπών βεβαιωθή α)ότι ούτοι συνεπλήρωσαν εικοσιτετράμηνον πρακτικήν άσκησιν παρά δικηγόρω προ της εκδόσεως των αποτελεσμάτων του διαγωνισμού και β)ότι εκρίθησαν ως επιτυχόντες δια πρακτικού της Εξεταστικής Επιτροπής ή έτυχον βαθμού μεγαλυτέρου του τελευταίου επιτυχόντος εις τον αυτόν διαγωνισμόν. Άρθρ.2.-Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως. Σελ. 390,08(α) 156-22 6.Δ.α.69 Κώδικας περί Δικηγόρων 